stanford-oval/wikipedia huggingface dataset:
Barbados yleisurheilun maailmanmestaruuskilpailuissa
Barbadosin MM-mitalit kisoittain

| Kisavuosi ja -paikka>  | Miehet> Kulta | Miehet> Hopea | Miehet> Pronssi | Naiset> Kulta | Naiset> Hopea | Naiset> Pronssi | Yhteensä> Kulta | Yhteensä> Hopea | Yhteensä> Pronssi | Yhteensä | Yhteensä> Sijoitus mitalitilastossa |
| --- | --- | --- | --- | --- | --- | --- | --- | --- | --- | --- | --- |
| 1983–2007 | 0 | 0 | 0 | 0 | 0 | 0 | 0 | 0 | 0 | 0 | – |
| 2009 Berliini | 1 | 0 | 0 | 0 | 0 | 0 | 1 | 0 | 0 | 1 | 15. |
| 2011–2019 | 0 | 0 | 0 | 0 | 0 | 0 | 0 | 0 | 0 | 0 | – |
| 2022 Eugene | 0 | 0 | 0 | 0 | 0 | 1 | 0 | 0 | 1 | 1 | 40. |
| 2023 Budapest | 0 | 0 | 0 | 0 | 0 | 1 | 0 | 0 | 1 | 1 | 39. |
| Yhteensä | 1 | 0 | 0 | 0 | 0 | 2 | 1 | 0 | 2 | 3 | 72. |
Barbadosin MM-mitaliurheilijat

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Ryan Brathwaite | 1 | 0 | 0 | 1 | 2009 |
| Sada Williams | 0 | 0 | 2 | 2 | 2022–2023 |
Keltasäihkybulbuli

| Keltasäihkybulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Viherbulbulit Phyllastrephus
Laji::  cabanisi
Kaksiosainen nimi
 Phyllastrephus cabanisi  (Sharpe, 1881) 

Katso myös
   Keltasäihkybulbuli Wikispeciesissä   Keltasäihkybulbuli Commonsissa 
Infobox OKNimi-testi OKIUCN-testi OK: 
Keltasäihkybulbuli (Phyllastrephus cabanisi) on bulbulien heimoon kuuluva varpuslintu.
Levinneisyys

Keltasäihkybulbulia tavataan Angolassa, Burundissa, Kongon demokraattisessa tasavallassa, Keniassa, Malawissa, Mosambikissa, Ruandassa, Etelä-Sudanissa, Sudanissa, Tansaniassa, Ugandassa ja Sambiassa. Sen on kuvattu olevan laajalle levinnyt ja yleinen, ja sen kannankehitys on vakaa. Laji on luokiteltu elinvoimaiseksi.
Kirsten Barnes

| Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Maa:   Kanada> Naisten soutu. |
| --- | --- | --- | --- |
|  Kultaa | Barcelona 1992 | nelonen i.p. |  |
|  Kultaa | Barcelona 1992 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Wien 1991 | nelonen i.p. |  |
|  Kultaa | Wien 1991 | kahdeksikko |  |
Kirsten Barnes (s. 26. maaliskuuta 1968 Lontoo, Yhdistynyt kuningaskunta) on kanadalainen soutaja. Hän voitti Barcelonan olympialaisissa 1992 kultaa perämiehettömässä nelosessa ja kahdeksikossa. Hän voitti maailmanmestaruuden samoissa luokissa Wienissä 1991. Bledin MM-kilpailuissa 1989 ja Tasmanian MM-kilpailuissa 1990 hän sijoittui pariaironelosessa neljänneksi.
Benjamin R. Barber

Benjamin R. Barber toukokuussa 2010.
Benjamin Reynolds Barber (2. elokuuta 1939 New York – 24. huhtikuuta 2017 New York) tunnettiin politiikantutkijana ja aidon demokratian puolustajana. Aidolla demokratialla Barber tarkoitti demokratiaa, jota toteuttavat ihmiset, eivät ääriuskonnolliset, nationalistiset liikkeet eivätkä myöskään yritykset ja korporaatiot.
Barber vastusti George W. Bushin politiikkaa ja ennakoivan sodankäynnin doktriinia. Hän totesi, että kyseinen strategia ei auta todellisen demokratian levittämistä.
Barber opiskeli Harvardin yliopistossa ja London School of Economicsissa. Hän toimi useiden poliitikkojen neuvonantajana, mukaan lukien Bill Clinton ja Howard Dean. Hän konsultoi Bill Clintonin lisäksi muun muassa Saksan presidentti Roman Herzogia, UNESCOa ja Euroopan parlamenttia.
Barberin tunnetuin teos lienee Jihad vs McMaailma (engl. Jihad vs McWorld), missä Barber pohtii todellisen demokratian selviytymismahdollisuuksia, toisaalta Jihadin (jolla Barber ei tarkoittanut vain ääri-islamia, vaan Jihadiin hän sijoitti kaikki äärinationalistiset ja kaiken tiukkaa kontrollointia vaativat aatteet) ja toisaalta McMaailman puristuksessa. McMaailmalla Barber tarkoitti lähinnä rajat ylittävää kauppaa, jättiläisyritysten ylivaltaa ja maailman kulttuurien sulattamista yhdeksi McMaailmaksi. Barberin mukaan McMaailmassa kansalaisuudet katoavat, ja kansalaisten päätehtävänä on toimia aivottomina kuluttajina. Hän kritisoi myös median keskittymistä harvojen ja valittujen käsiin. Esimerkkinä hän mainitsi mediamoguli Rupert Murdochin ja tämän mediaimperiumin.
Barber kirjoitti myös lehtiartikkeleita, näytelmiä ja tv-ohjelmia.
Teokset

"Fear's Empire: War, Terrorism, and Democracy in an Age of Interdependence"
"JIHAD VS. McWORLD: Terrorism's Challenge to Democracy" suom. Jihad vs. McMaailma.  ((Jihad vs. McWorld: How globalism and tribalism are reshaping the world, 1995.) Suomennos: Kaisa Kujanpää. Pystykorvakirja)  Helsinki:  Like: Suomen rauhanpuolustajat, 2003.  ISBN 952-471-019-6
"The Truth of Power: Intellectual Affairs in the Clinton White House"
"The Decline of Capitalism and the Infantalist Ethos"
"A Place for Us: How to Make Society Civil and Democracy Strong"
"A Passion for Democracy: American Essays"
"An Aristocracy of Everyone: The Politics of Education and the Future of America"
"The Conquest of Politics: Liberal Philosophy in Democratic Times"
"Strong Democracy: Participatory Politics for a New Age"
"Marriage Voices: A Novel"
"Liberating Feminism"
"The Death of Communal Liberty: A History of Freedom in a Swiss Mountain Canton"
"Superman and Common Men: Freedom, Anarchy and the Revolution"
"The Struggle for Democracy"
"Totalitarianism in Perspective"
Aiheesta muualla

Benjamin R. Barber Twitterissä
The Huffington - Benjamin R. Barber
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Japani  Tšekki  Australia  Kreikka  Korea  Kroatia  Alankomaat  Puola 
Tieteilijät:  CiNii 
Taiteenala:  ULAN 
Henkilöt:  Deutsche Biographie  DDB  Trove 
Muut:  Europeana  IdRef
Bariumkloraatti

| Bariumkloraatti |
| --- | --- |


Tunnisteet
CAS-numero:  13477-00-4
PubChem CID:  26059
Ominaisuudet
Molekyylikaava:  Ba(ClO3)2
Moolimassa:  302,23
Ulkomuoto:  Valkoinen kiteinen aine
Sulamispiste:  414 °C
Tiheys:  3,18 g/cm3
Liukoisuus veteen:  379 g/l (25 °C)
Bariumkloraatti (Ba(ClO3)2) on barium- ja kloraatti-ionien muodostama ioniyhdiste. Yhdistettä käytetään muun muassa pyrotekniikassa ja tekstiilien värjäyksessä.
Ominaisuudet, valmistus ja käyttö

Huoneenlämpötilassa bariumkloraatti on valkoista kiteistä ainetta, ja sen alkeiskoppi on ortorombinen. Yhdisteestä tunnetaan myös kidevedellinen monohydraatti (Ba(ClO3)2·H2O), joka on rakenteeltaan monokliininen. Bariumkloraatti liukenee hyvin veteen ja liukoisuus kasvaa lämpötilan kasvaessa. Bariumkloraatti liukenee hieman myös etanoliin ja asetoniin. Aine on voimakas hapetin.
Bariumkloraattia valmistetaan bariumkloridin ja natriumkloraatin liuosten reaktiolla. Liuos väkevöidään ja bariumkloraatti kiteytyy jäähdytettäessä. Aikaisemmin on käytetty myös bariumkloridin elektrolyysiä tai kloorin ja bariumhydroksidin reaktiota.
Bariumkloraattia käytetään muun muassa ilotulitteissa hapettimena ja tuottamaan vihreää valoa. Yhdistettä käytetään myös tekstiilien värjäyksessä peittana ja muiden kloraattien sekä kloorihapon valmistamiseen.
Hermann Barrelet

| Mitalit | Mitalit | Mitalit |  |
| --- | --- | --- | --- |
|  Hermann Barrelet vuonna 1911. |  Hermann Barrelet vuonna 1911. |  Hermann Barrelet vuonna 1911. |  |
Maa:   Ranska
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | Yksikkö |  |
Hermann Joseph Barrelet (25. syyskuuta 1879 Neuchâtel – 24. huhtikuuta 1964) oli ranskalainen soutaja ja olympiavoittaja. Hän voitti kultaa Pariisin olympialaisissa 1900 yksikkökilpailussa ajalla 7.35,6. Hän voitti hopealle sijoittuneen maanmiehensä André Gaudinin kuuden sekunnin erolla.
Barrelet voitti seuraavana vuonna 1901 Zürichissä yksikössä soudun Euroopan-mestaruuden.
Barbitetrat

| Barbitetrat |
| --- | --- |
 Karppitetra (Curimata cyprinoides)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Tetrakalat Characiformes
Heimo::  Barbitetrat Curimatidae  Gill, 1858
Suvut
 Curimata  Curimatella  Curimatopsis  Cyphocharax  Potamorhina  Psectrogaster  Pseudocurimata  Steindachnerina 
Katso myös
   Barbitetrat Wikispeciesissä   Barbitetrat Commonsissa 
Infobox OKNimi-testi OK: 
Barbitetrat eli vanhemmalta nimeltään lahnatetrat (Curimatidae) on tetrakaloihin kuuluva heimo. Heimon lajeja tavataan makeista vesistä Etelä-Amerikasta. Eräitä heimon lajeja pidetään akvaarioissa.
Lajit ja anatomia

Barbitetrojen heimoon kuuluu 8 sukua ja lähteestä riippuen 97–103 lajia. Ruumiinmuodoltaan ne ovat soikeita ja litteähköjä kaloja. Heimon pienin laji punabarbitetra (Curimatopsis evelynae) kasvaa noin 3 cm pitkäksi, kun suurin laji barbitetra (Curimata mivartii) voi ssaavuttaa 35–45 cm:n pituuden. Muista tetrakaloista barbitetralajit erottaa parhaiten hampaiden täydellisestä puuttumisesta. Heimon kaloilla esiintyy seksuaalidimorfiaa. Koiraat ovat usein hyvinkin värikkäitä ja esitetlevät pyrstöään huokutellakseen naaraita. Barbitetralajeilla on rasvaevä.
Levinneisyys ja elintavat

Barbitetralajeja tavataan laajalta alueelta Etelä-Amerikasta. Ne elävät makeavetisissä puroissa ja joissa muodostaen tyypillisesti suuria parvia. Niiden ravintoa ovat rihmamaiset levät, kasvinosat ja kuollut orgaaninen aines. Monet heimon lejista ovat Etelä-Amerikassa kaupallisestikin merkittäviä ruokakaloja.
Bariumperkloraatti

| Bariumperkloraatti |
| --- | --- |

Tunnisteet
CAS-numero:  13465-95-7
PubChem CID:  61623 ja 86769361
Ominaisuudet
Molekyylikaava:  Ba(ClO4)2
Moolimassa:  336,23
Ulkomuoto:  Valkoinen kiteinen aine
Sulamispiste:  505 °C
Tiheys:  3,2 g/cm3
Liukoisuus veteen:  3120 g/l (25 °C)
Bariumperkloraatti (Ba(ClO4)2) on barium- ja perkloraatti-ionien muodostama epäorgaaninen ioniyhdiste. Yhdistettä käytetään muun muassa pyrotekniikassa.
Ominaisuudet, valmistus ja käyttö

Huoneenlämpötilassa bariumperkloraatti on valkoista kiteistä ainetta. Yhdisteen alkeiskoppi on heksagonaalinen. Bariumperkloraatista tunnetaan myös kidevedelliset tri- ja tetrahydraatit (Ba(ClO4)2·3H2O ja Ba(ClO4)2·4H2O). Bariumperkloraatti liukenee runsaasti veteen ja liukenee lisäksi poolisiin orgaanisiin liuottimiin kuten alkoholeihin ja asetoniin. Aine on vahva hapetin.
Bariumperkloraattia valmistetaan bariumkarbonaatin ja perkloorihapon tai ammoniumperkloraatin reaktiolla. Vaihtoehtoinen tapa on bariumkloridin tai -kloraatin hapetus elektrolyyttisesti.
Bariumperkloraattia käytetään pyrotekniikassa vihreän valon tuottamiseen. Yhdistettä käytetään myös kuivausaineena.
Gran Canaria

Gran Canaria
| --- | --- |
Sijainti:  27°58′N, 15°36′W Espanja
Saariryhmä:  Kanariansaaret
Korkeimmat kohdat:  Pico de las Nieves (en) (käännä suomeksi), 1 956  m 
Pinta-ala:  1 530 km²
| --- | --- |
Asukasluku:  829 597 (2008)
Suurin kaupunki:  Las Palmas de Gran Canaria
Kieli:  espanja
muokkaa - muokkaa wikitekstiä - muokkaa Wikidataa
Gran Canaria on Espanjalle kuuluva saari Atlantin valtamerellä. Se on pinta-alaltaan kolmanneksi suurin ja väkiluvultaan toiseksi suurin Kanariansaarista. Saari sijaitsee noin 210 kilometrin päässä Pohjois-Afrikan rannikosta. Saaren pinta-ala on 1 530 km² ja korkein kohta 1 949 metriä (Pico de Las Nieves). Saari on pyöreä ja halkaisijaltaan noin 50 kilometriä. Gran Canaria on syntynyt kuumasta kohdasta muiden Kanariansaarten tapaan.
Saaren väkiluku oli 850 391 vuonna 2011 ja asukkaista 381 123 asui pääkaupungissa Las Palmas de Gran Canariassa.
Maantiede

Gran Canaria jakautuu selvästi vehreämpään pohjoisosaan ja kuivaan eteläosaan. Pohjoisessa menestyvät muun muassa sitrushedelmät, banaanit ja viiniköynnökset. Lisäksi vehreissä laaksoissa pärjäävät kastanja-, laakeri-, eukalyptus- ja mantelipuut. Etelässä sitä vastoin on aavikkomainen dyynialue, hiekkarantoja, jyrkkiä mereen päättyviä kalliorinteitä, karun ja kuivan maan pensaskasvillisuutta ja palmulaaksoja.
Nelisen kertaa vuodessa tuuli kääntyy puhaltamaan Afrikasta. Silloin on hyvin lämmintä eikä 45 celsiusasteen lämpötilakaan ole mahdottomuus. Sirocco-tuuli kuljettaa Saharasta hienonhienoa hiekkaa pilvinä saarten ylle. Kanarialaiset käyttävät ilmiöstä nimeä calima.
Maantiede > Kunnat

Gran Canaria jakaantuu 21 kuntaan.
| --- | --- |
 Agaete  Agüimes  Artenara  Arucas  Firgas  Gáldar  Ingenio  Mogán  Moya  Las Palmas  San Bartolomé de Tirajana:  San Nicolás de Tolentino  Santa Brígida  Santa Lucía de Tirajana  Santa Maria de Guía de Gran Canaria  Tejeda  Telde  Teror  Valleseco  Valsequillo de Gran Canaria  Vega de San Mateo
Matkailu

Gran Canaria on suosittu matkailukohde, jossa käy vuosittain 2,2 miljoonaa matkailijaa. Valtaosa matkailijoista vierailee saaren eteläosassa, jossa sijaitsevat muun muassa Playa del Inglésin ja Puerto Ricon matkailukohteet. Saaren eteläosassa vähäsateisuus, pilvettömyys ja esteettömästi etelästä paistava aurinko tekevät kohteesta aurinkoisen. Eteläosassa sijaitsevat myös suuremmat hiekkarannat ja Maspalomasin hiekkadyynit. 
Saaren pääkaupungissa on Las Canterasin hiekkaranta, ostoskatuja ja -keskuksia. Pääkaupungissa paljon kulttuurimahdollisuuksia ja siellä järjestetään vuosittain karnevaali (esp. Carnaval de Las Palmas de Gran Canaria) ja oopperajuhlat (esp. Festival de Ópera de Las Palmas de Gran Canaria).
Liikenne

Gran Canarian lentoasema on yksi Espanjan vilkkaimmista lentoasemista ja Gran Canarian ainoa lentoasema. Saaren suurin satama La Luz sijaitsee pääkaupungissa Las Palmas de Gran Canariassa, mistä lähtee rahti- ja matkustajalaivoja. Matkustajalaivoja lähtee myös Agaeten kunnassa sijaitsevasta Las Nievesin satamasta. Gran Canarian linja-autoverkosto on laaja. Julkisen liikenteen linja-autoja operoivat GLOBAL ja Guaguas Municipales. Gran Canarialla on laaja ja hyväkuntoinen tieverkosto, johon kuuluvat GC1-, GC2-, GC4-, GC5- ja GC31-moottoritiet.
Urheilu

Gran Canarialta on kotoisin jalkapalloseura Unión Deportiva Las Palmas, joka on pelannut yli 30 kautta Espanjan korkeimmalla sarjatasolla Primera Divisiónissa. Se on teneriffalaisen Club Deportivo Tenerifen ohella toinen Kanariansaarten suurseuroista. Parhaimmillaan toiseksi korkeimmalla sarjatasolla Segunda Divisiónissa ovat pelanneet Universidad de Las Palmas de Gran Canaria Club de Fútbol ja Unión Deportiva Vecindario.
Koripallon ACB-liigassa saarta edustaa Club Baloncesto Gran Canaria.
Ostokset

Gran Canarialla on paljon erilaisia kauppakeskuksia ja tavarataloja. Esimerkiksi Playa del Inglesissä ja sen lähialueilla on runsaasti pieniä ostoskeskuksia, jotka palvelevat pääasiassa turisteja. Saaren pääkaupungissa kuitenkin kauppakeskukset ja tavaratalot ovat suurelti paikallisia varten.
Kuvagalleria

Gran Canaria satelliittikuvassa.
Las Palmasin vanhassakaupungissa sijaitseva Casa de Colon, jossa toimii Kristoffer Kolumbus -museo.
Rantapromenadi Las Palmasissa.
Maspalomasin dyynejä.
Maspalomasin majakka saaren eteläkärjessä.
Playa del Inglés on suosittu ja monipuolinen lomakohde. Kuvassa Yumbo-ostoskeskus.
Puerto Rico on toinen suosittu lomakohde saaren eteläosassa.
Puerto de Mogán.
Barranco de San Miguel -kylä saaren sisäosassa.
Gran Canarian lentoasema.
| --- | --- |

Gran Canarian lippu: Gran Canarian vaakuna
Aiheesta muualla

Kuvia tai muita tiedostoja aiheesta Gran Canaria Wikimedia Commonsissa
Matkaopas aiheesta Gran Canaria Wikivoyagessa (englanniksi)
Gran Canarian virallinen matkailusivusto (Arkistoitu – Internet Archive) (englanniksi)
Gran Canarian webbikamerat (englanniksi)
Kanariansaaret
| --- | --- |
Pääsaaret:   Fuerteventura  Gran Canaria  La Gomera  El Hierro  Lanzarote  La Palma  Teneriffa 
Muita saaria:   Alegranza  Graciosa  Los Lobos  Montaña Clara  Roque del Este  Roque del Oeste 
Gran Canarian kunnat
Agaete
Agüimes
Artenara
Arucas
Firgas
Gáldar
Ingenio
Mogán
Moya
Las Palmas
San Bartolomé de Tirajana
San Nicolás de Tolentino
Santa Brígida
Santa Lucía de Tirajana
Santa María de Guía
Tejeda
Telde
Valleseco
Valsequillo
Vega de San Mateo
1 949 metriä korkea Pico de las Nieves on Gran Canarian korkein vuori.
Gran Canarian kunnat ja vyöhykkeet
Gran Canarian tärkeimpiä nähtävyyksiä: 1) Maspalomasin dyynit, 2) Alfredo Krausin auditorio Las Palmasissa, 3) Näkymä Gran Canarian Roque Nublolta Teneriffan Teidelle, 4) Gáldarin kirkontorni, 5) Arucasin katedraali, rakennettu laavakivestä, 6) Kirjailija Tomas Moralesin kotimuseo.
Barasinga

| Barasinga |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Hirvieläimet Cervidae
Alaheimo::  Jalokauriit Cervinae
Suku::  Rucervus
Laji::  duvaucelii
Kaksiosainen nimi
 Rucervus duvaucelii  (G. Cuvier, 1823) 
Synonyymit
 Cervus duvaucelii G. Cuvier, 1823 
 Barasingan levinneisyys punaisella
Katso myös
   Barasinga Wikispeciesissä   Barasinga Commonsissa 
Infobox OKNimi-testi OKIUCN-testi OK: 
Barasinga (Rucervus duvaucelii) on aasialainen hirvieläinlaji. Se on uhanalainen ja se on harvinaistunut viime vuosikymmeninä melkoisesti.
Koko ja ulkonäkö

Barasinga on melko kookas hirvieläin. Sen säkäkorkeus on 120–135 senttiä ja sen paino voi olla jopa 180 kiloa. Naaraat ovat uroksia kookkaampia. Barasingan turkki on ruskea ja vatsaan päin kellertyvä. Selässä on usein tumma juova ja hännän alapinta on valkoinen. Turkin väri vaihtelee vuodenaikojen mukaan. Lämpiminä aikoina värit kirkastuvat. Uroksilla selkä punertuu ja naaraalla kellertyy. Selkään ja kupeille saattaa tulla himmeitä pilkkuja. Vasat ovat täplikkäitä.
Barasingan sarvet ovat komeat ja kasvavat iän myötä. Täysikasvuisella sarven runko voi olla jopa metrin pituinen ja sarven piikit voivat olla 10–15-senttimetrisiä. Sarvien päätyyppejä on kaksi, mutta niistä on useita muunnelmia.
Levinneisyys ja elinympäristö

Barasingoja tavataan nykyään vain Nepalissa sekä Intiassa Uttar Pradeshin ja Madhya Pradeshin osavaltioissa. Bangladeshista ja Bhutanista hirvet ovat luultavasti hävinneet. Barasingoja elää useilla suojelualueilla ja välittömän häviämisen vaara on väistynyt. Barasingat elävät etenkin soilla ja ruohostomailla, sekä paikoin myös metsissä.
Elintavat

Barasingat liikkuvat tavallisesti 10–20 yksilön laumoina, lisääntymisaikana laumat kasvavat 30–60 yksilöön. Ravintonaan barasingat käyttävät lähinnä ruohoa. Naaraiden kanto-aika on 240–250 päivää ja ne synnyttävät yleensä yhden, joskus kaksi vasaa. Barasingat elävät noin 20 vuotta.
Bariumtiosyanaatti

| Bariumtiosyanaatti |
| --- | --- |

Tunnisteet
CAS-numero:  2092-17-3
PubChem CID:  164928
Ominaisuudet
Molekyylikaava:  Ba(SCN)2
Moolimassa:  253,51
Ulkomuoto:  Valkoinen kiteinen aine
Tiheys:  2,286 g/cm3 (trihydraatti)
Liukoisuus veteen:  1670 g/l (25 °C)
Bariumtiosyanaatti (Ba(SCN)2) on barium- ja tiosyanaatti-ionien muodostama epäorgaaninen ioniyhdiste. Yhdistettä käytetään esimerkiksi tekstiilienkäsittelyissä.
Ominaisuudet, valmistus ja käyttö

Huoneenlämpötilassa bariumtiosyanaatti on valkoista kiteistä ainetta. Yhdiste on hygroskooppista ja siitä tunnetaan kidevedelliset di- ja trihydraatit (Ba(SCN)2·2H2O ja Ba(SCN)2·3H2O). Bariumtiosyanaatti liukenee runsaasti veteen ja lisäksi poolisiin orgaanisiin liuottimiin, kuten etanoliin ja asetoniin.
Bariumtiosyanaattia valmistetaan bariumhydroksidin ja ammoniumtiosyanaatin vesiliuosten reaktiolla. Reaktiossa muodostunut ammoniakki haihdutetaan pois ja tuote kiteytetään.
Bariumtiosyanaattia voidaan käyttää apuaineena tekstiilien värjäys- ja painoprosesseissa. Muita käyttökohteita ovat muiden tiosyanaattien valmistus ja valokuvauskemikaalina.
HMS Barfleur (1892)

| HMS Barfleur |
| --- | --- |
 HMS Barfleur

Aluksen vaiheet
Rakentaja:  Chathamin telakka
Kölinlasku:  12. lokakuuta 1890
Laskettu vesille:  10. elokuuta 1892
Palveluskäyttöön:  22. kesäkuuta 1894
Poistui palveluskäytöstä:  kesäkuu 1909
Loppuvaihe:  myyty romutettavaksi 12. heinäkuuta 1910
Tekniset tiedot
Uppouma:  10 500 t
Pituus:  110 m
Leveys:  21 m
Syväys:  7,77 m
Koneteho:  9 000 ihp
Nopeus:  17 solmua
Miehistöä:  620
Aseistus
Aseistus:  4 × BL 10" -tykkiä 10 × QF 4,7" -tykkiä 8 × QF 6 naulan tykkiä 12 × QF 3 naulan Hotchkiss -tykkiä 7 × 18" torpedoputkea
HMS Barfleur oli Britannian kuninkaallisen laivaston vuonna 1894 palvelukseenotettu Centurion-luokan toisen luokan predreadnoughttaistelulaiva.
Valmistus

Alus tilattiin Chathamin telakalta ja sen köli laskettiin 12. lokakuuta 1890. Alus laskettiin vesille 10. elokuuta 1892 ja se otettiin palvelukseen 22. kesäkuuta 1894.
Palvelus

Alus palveli Välimerellä vuosina 1895-1898 ja Kiinan asemalla vuosina 1898-1902. Aluksen 4,7 tuuman tykit korvattiin kuusi tuumaisilla vuosina 1902-1904. Samalla kaikki tykit suojattiin viisi tuumaa paksuilla kasemateilla. Kuusi tykkiä asetettiin pääkannelle ja neljä avoimelle yläkannelle. Aseistuksen siirroista johtunut painopisteen kohoaminen tasattiin keventämällä mastoa ja poistamalla taaempi silta, kannen torpedoputket sekä kaikki muu tarpeeton kansirakenne. Lopulta uppouma kasvoi vain 80 tonnia. Palvelukseen palattuaan alus palveli kotivesillä, kunnes se myytiin romutettavaksi vuonna 1910.
Gregorius III

| Gregorius III |
| --- | --- |

Henkilötiedot
Syntynyt: Syyria
Kuollut: 28. marraskuuta 741 Rooma
Paavi
Paavius alkoi:  18. maaliskuuta 731
Paavius päättyi:  28. marraskuuta 741
Edeltäjä:  Gregorius II
Seuraaja:  Sakarias
Gregorius III (k. 741) oli paavina 18. maaliskuuta 731 – 28. marraskuuta 741. Hän oli syntyjään syyrialainen. Hänen samoin kuin hänen edeltäjänsä aikana suhtautuminen ikonoklasmiin jakoi kirkkoa. Gregorius vetosi heti valituksi tultuaan Bysantin keisari Leo III:een, jotta tämä lieventäisi näkemyksiään. Kun keisari ei taipunut, paavi kutsui koolle kirkolliskokouksen, joka julisti kuvainraastajat kirkonkiroukseen. Gregorius III on julistettu katolisen kirkon pyhimykseksi.
Gregorius III:n jälkeen seuraava ei-eurooppalainen paavi oli vasta Franciscus, joka valittiin vuonna 2013.
HMS Barfleur (1697)

| HMS Barfleur |
| --- | --- |


Aluksen vaiheet
Rakentaja:  Deptfordin telakka
Laskettu vesille:  10. elokuuta 1697
Palveluskäyttöön:  1701
Poistui palveluskäytöstä:  romutettu 1783
Tekniset tiedot
Uppouma:  1 476 1/94 bm
Pituus:  49,64 m (tykkikansi) 39,43 m (köli)
Leveys:  14,12 m
Syväys:  5,54 m
Miehistöä:  680
Aseistus
Aseistus:  90 tykkiä
HMS Barfleur oli Britannian kuninkaallisen laivaston vuonna 1697 vesillelaskettu 90-tykkinen toisen luokan linjalaiva.
Valmistus

Alus tilattiin 20. joulukuuta 1694 Deptfordin telakalta, jossa sen rakennustöistä vastasi Fisher Harding. Alus laskettiin vesille 10. elokuuta 1697. Sen suunniteltu hinta oli 33 958 puntaa.